**עשו** הוא רומן מאת הסופר הישראלי מאיר שלו, שיצא לאור בשנת 1991. זהו הרומן השני של מאיר שלו, ואף הוא כקודמו הפך לרב-מכר עם צאתו לאור, ומכר 55,000 עותקים תוך חצי שנה. מקור שמו של הספר בעובדה כי המספר מכנה עצמו "עשו". גם ספר זה, בדומה לספרו הראשון, נסוב סביב ההוויה החברתית, החלוצית והחקלאית של התקופה שבטרם הקמת המדינה, של המתיישבים הראשונים במושבים, במושבות ובקיבוצים. במהלך 1992 תורגם ופורסם הספר להולנדית, צרפתית, גרמנית ואנגלית.

בשנת 2016 יצא כספר מוקלט בקריינותו של שדרן הרדיו בועז כהן. הספר עובד לסרט קולנוע באותו שם, בבימויו של פאבל לונגין ובכיכובם של הארווי קייטל, ליאור אשכנזי, מארק איווניר, יוליה פרסילד וגילה אלמגור.

בשיחה שנערכה עמו בשנת 2020, בחר מאיר שלו בספר זה כאהוב עליו מבין הספרים שכתב למבוגרים.

סיפור העלילה
------------

הספר מתאר את קורותיה של משפחת אופים המתגוררת בשפלה ומקורה בירושלים. בספר מתוארת ראשיתה של המשפחה בירושלים והקורות אותה עד שהשתקעה בשפלה והקימה את המאפייה. המספר מכנה עצמו "עשו" ומספר את סיפורו בשנת 1978 עם שובו לכפר בו גדל, לאחר 30 שנה בהן חי בארצות הברית, לאחר שנודע לו על ההחמרה במחלת אביו. הוא פוגש שוב את אחיו התאום, יעקב, אביהם של רומי ומיכאל. יעקב הוא גם אביו השכול של בכורו, בנימין, ששירת כלוחם ביחידה מובחרת, ונהרג מאש ידידותית בעת פעולה מבצעית. בהמשך מתברר כי "עשו" עזב לאחר שבשנת 1948 הוכרעה סוגיית הירושה בין התאומים, ממש כמסופר בפרקי ספר "בראשית": יעקב זכה גם במאפייה וגם בלאה היפה, ואילו "עשו" עזב את הכפר לארצות הברית שם כתב ספר שנושאו "לחם" וכל הסיפורים בו הם פרי דמיונו העשיר. בעשו נתקיימה נבואתה של אמו: "לא יהיה לך משפחה. לא יהיה לך ילד. לא יהיה לך אדמה". דמותו של שלו מופיעה לרגע בספרו, בחור צולע עם משקפיים, אשר הוא חברו של בנימין מן הסיירת שנפצע בתקרית בה נהרג, המתרועע עם רומי.

כספרים אחרים של מאיר שלו, הספר כתוב בשפה עשירה המתובלת בהומור דק ודמיון פרוע ונרחב.

לקריאה נוספת
------------

* יוכי שלח, "שפה ופסטיש: על הרומן 'עשו' של מאיר שלו", בתוך: **העברית שפה חיה**, כרך ו' (תל אביב : הקיבוץ המאוחד והמכון הישראלי לפואטיקה וסמיוטיקה ע"ש פורטר, אוניברסיטת תל אביב, 2013), עמ' 339–352

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **עשו (ספר)** |

* ynet, חדש בעם הספר - "עשו" של מאיר שלו, באתר ynet, 13 באוגוסט 2010
* יוסף אורן, שיטותיה החתרניות של היצירה הפוליטית, כתב העת "ממעמקים", גיליון מס' 42, ‏ סיון תשע"א יוני 2011
* חנה יעוז, ‏הדוניזם ו'בסט סלר' - על מעשה ההרכבה של הרומן 'עשיו', **עתון 77** 141, תשנ"ב, עמ' 16–17, בארכיון הדיגיטלי של כתב העת בספריית אוניברסיטת טקסס באוסטין
* עשו באתר עם עובד
* הספר "עשו", באתר "סימניה"
* עשו, באתר OCLC (באנגלית)

הערות שוליים
------------

1. ↑  אפי לנדאו, בדרך אל עשו, חדשות, 6 באוגוסט 1991
2. ↑  אפי לנדאו, "עשו" היה רב המכר של 91' - 55,000 עותקים, חדשות, 27 בדצמבר 1991
3. ↑  אורי שגיא, "אורות בערפל", ידיעות ספרים, 1998, עמוד 29.
4. ↑  מו"לות - נסיעה טובה, חדשות, 18 בדצמבר 1992
5. ↑  אתר למנויים בלבד איתי שטרן, הארווי קייטל יככב בעיבוד קולנועי לספר של מאיר שלו, באתר הארץ, 27 במרץ 2018
6. ↑  מה קורא? סופרים בשיחה אישית על ארון הספרים הפרטי שלהם: מאיר שלו עם יובל אביבי
7. ↑  מאיר שלו, "**עשו**", עם עובד, 1991, עמודים 238-240.
8. ↑  מאיר שלו, "**עשו**", עם עובד, 1991, עמוד 311.
9. ↑  מאיר שלו, "**עשו**", עם עובד, 1991, עמודים 362-363.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007581391005171

 |